Daugpilis

**Daugpilis** (, , t. y. pilis prie Dauguvos) – miestas Latvijos pietryčiuose, prie Dauguvos upės.
1893–1920 m. vadintas Dvinsku. Antrasis pagal gyventojų skaičių šalies miestas. Svarbi sausumos ir vandens kelių sankryža; geležinkelio parko remonto įmonė. Elektros instrumentų, dviračių, sintetinio pluošto, audinių, baldų, avalynės ir maisto pramonės įmonės. Veikia Daugpilio universitetas, Rygos politechnikos instituto filialas, Latgalos zoologijos sodas.

## Istorija
Miestą įkūrė Livonijos ordinas, už 18 km nuo buvusios lietuvių gyvenvietės *Naujinio*. Nuo 1275 m. buvo komtūrijos centras su įtvirtinta Dinaburgo pilimi.

Lietuviai ne kartą ją puolė, sugriaudavo, o 1281–1313 m. valdė. 1561–1569 m. priklausė Lietuvos Didžiajai kunigaikštystei, vėliau – ATR. 1577 m. Dinaburgą užėmė ir nuniokojo rusų kariuomenė, vadovaujama Ivano IV. Miestas buvo atstatytas visai kitoje vietoje – 19 km žemiau Dauguvos. (Joje šiandien ir išsidėstęs dabartinis Daugpilis). Naujosios Dinaburgo tvirtovės statybą pabaigė Lietuvos-Lenkijos karalius Steponas Batoras, 1582 m. naujajam miestui suteikė Magdeburgo teises. Nuo 1677 m. Dinaburgas tapo Uždauguvio vaivadijos sostine.

XVII a. Dinaburgas trumpam (1656–1667 m.) pervadintas Borisoglebsku. Po pirmo ATR padalinimo 1772 m. pateko į Rusijos imperiją, nuo 1802 m. priklausė Vitebsko gubernijai.

XIX a. pr. mieste pastatyta karinė Daugpilio tvirtovė, suvaidinusi svarbų vaidmenį 1812 m. atremiant Napoleono puolimą.

1826 m. pagal Peterburge patvirtintą projektą prasidėjo intensyvi miesto statyba – tvirtovės kariškiams bei jų šeimų nariams reikėjo gyvenamo ploto. Įsikūręs svarbių vandens bei sausumos keių sankryžoje Daugpilis tapo svarbiu transporto mazgu. XIX a. traukiniai kursuodavo į Peterburgą (nuo 1860 m.), į Rygą (nuo 1861 m.), į Varšuvą (nuo 1862 m., pastačius geležinkelio tiltą), į Oriolą (nuo 1866 m.) ir į Radviliškį (nuo 1873 m.).

XIX ir XX a. sandūroje mieste veikė daugiau nei 60 pramonės įmonių, iš kurių stambiausios buvo: geležinkelio dirbuvės, odos apdirbimo gamyklos, degtukų ir sagų fabrikai. Pirmasis medinis tiltas, kuris sujungė abu Dauguvos krantus, buvo pastatytas dar 1812 m. Vėliau įrengti dar keli mediniai, o nuo 1853 m. – ir pirmasis plieno konstrukcijų tiltas Baltijos kraštuose.

Carinės Rusijos valdymo laikotarpiu gyventojų daugumą sudarė žydai (46 %), rusai (27,5 %) ir lenkai (16,3 %). 1913 m. mieste buvo 39 mokyklos, iš jų dvi vidurinės (realinė mokykla ir moterų gimnazija), 1857 m. atidarytas teatras, taip pat 15 nedidelių ligoninių bei dvi vaistinės. Miesto prieigose Mežcieme stovėjo 1883 m. grafo Pliaterio-Zibergo įkurta gydykla „Pogulianka“. Iki pat I pasaulinio karo pradžios šiame rajone kūrėsi vasarotojai ir 1915 m. jame jau stovėjo 117 vasarnamių.

XIX ir XX a. sandūroje ir kitame Dauguvos krante esančioje Gryvoje vyko statybos. (Administraciškai ji priklausė Kuršo gubernijos Alūkstos apskričiai). Čia išaugusiai gyvenvietei 1912 m. suteiktos miesto teisės.

I pasaulinio karo metu dauguma pramonės įmonių kartu su darbininkais buvo evakuota į Rusijos gilumą, o mieste įsikūrė 5-tosios rusų armijos štabas. Miestiečių skaičius sumažėjo keturis kartus.

Daugpilio atstatymas prasidėjo 1920 m., kai Lenkijos ir Latvijos armijos miestą išlaisvino nuo bolševikų. Nepriklausomybės metais suklestėjo kultūrinis gyvenimas. Nors mieste buvo 602 nedidelės pramonės įmonės, tačiau pramonės prieškarinis lygis visgi nebuvo pasiektas. II pasaulinio karo metu Mežcieme įsteigta stovykla „Stalag-340“ tarybiniams karo belaisviams, o Daugpilio tvirtovėje – žydų getas. 1944 m. liepos mėnesį vykusių mūšių metu didelė dalis miesto buvo sugriauta.

Pokario metais Daugpilyje kūrėsi naujos įmonės. Buvo pastatytos lokomotyvų remonto, elektros prietaisų ir kt. gamyklos, tarp jų ir didžiausia chemijos pramonės įmonė Latvijoje – Daugpilio cheminio pluošto gamykla. Kartu su gamyklomis iškilo ir daugiaaukščių gyvenamųjų namų rajonai, didžiausias iš jų – „Chemikų gyvenvietė“. Nuo 1946 m. mieste važinėja tramvajus. 1956 m. prie Daugpilio prijungtas iki tol buvęs savarankišku Gryvos miestas. 1989 m. abu Dauguvos krantus sujungė Vienybės tiltas.

Šiuo metu Daugpilis yra antras pagal dydį Latvijos miestas ir trečias pagal dydį šalies pramonės centras. Daugpilio universiteto, 1988 m. atnaujinto miesto teatro, taip pat nacionalinių kultūrinių draugijų veiklos dėka Daugpilis tapo svarbiu Latgalos kultūriniu centru.

## Gyventojai

## Architektūra
1810–1833 m. mieste pastatyta karinė tvirtovė. Jėzuitų bažnyčia, Evangelikų liuteronų bažnyčia, stačiatikių šv. Boriso ir Glebo cerkvė, katalikų Švč. Mergelės ir šv. Petro bažnyčios.

## Transportas

Mieste veikia viešasis autobusų, tramvajų transportas, privačios taksi. Geležinkelis į Rygą, taip pat per miestą nutiestas Sankt Peterburgo–Varšuvos geležinkelis, yra Daugpilio geležinkelio stotis.

## Sportas

### Futbolas
* ASK Daugavpils
* FC Daugava
* Dinaburg FC
* FK Jaunība Daugavpils
* Lokomotīve Daugavpils

## Klimatas

## Miestai partneriai
Miestai, su kuriais Daugpilis yra užmezgęs partnerystės ryšius:

### Žymūs žmonės
* Meiras Simča (1843–1926) – Daugpilio rabinas, rašytojas, filosofas.
Daugpilyje gimę:
* Georgijus Fitelbergas (1879–1953) – dirigentas ir kompozitorius
* Solomonas Mihoelsas (1890–1948) – žydų teatro režisierius
* Vladislavas Raginis (1908–1939) – Lenkijos Antrojo pasaulinio karo didvyris
* Markas Rotko (1903–1970) – JAV dailininkas, abstraktaus ekspresionizmo klasikas
* Alfredas Rubikas (1935-) – politikas
* Stanislavas Stanevičius (1889–1997) – lenkų ekonomistas ir istorikas
* Vitas (1981-) – rusų pop dainininkas

## Galerija

Vaizdas:Dvinsk_1912.jpg|Daugpilis 1912 metais
Vaizdas:Daugavpils_museum.jpg|Daugpilio krašto ir meno muziejus (2011 metų rugsėjis)
Vaizdas:Daugavpils_Immaculate_Conception_Roman_Catholic_Church.jpg|Katalikų bažnyčia
Vaizdas:Church_of_Saint_Peter_in_Daugavpils.JPG|Šventojo Petro katalikų bažnyčia
Vaizdas:Daugavpils_Evangelical_Lutheran_church_of_Martin_Luther12.JPG|Liuteronų katedra
Vaizdas:Daugavpils_Old_Beliver_Church_of_the_Nativity_of_the_Theotokos7.JPG|Sentikių cerkvė
Vaizdas:Daugavpils_Ss_Boris_and_Gleb_Orthodox_Cathedral_(1).jpg|Daugpilio Šventųjų kankinių Boriso ir Glebo stačiatikių soboras
Vaizdas:Saules iela 1-3 (Daugavpils).jpg|Raudonų plytų pastatas Saulės gatvėje (*Saules ielā*)
Vaizdas:Saules iela 55 (Daugavpils).jpg|Jugendo stiliaus pastatas
Vaizdas:Saules_iela_41.JPG|Jugendo stiliaus architektūros pastatas
Vaizdas:St. Petersburg-Warsaw railway station in Daugavpils (3).jpg|Peterburgo-Varšuvos geležinkelio stoties rūmai
Vaizdas:Daugavpils_University_square.jpg|Daugpilio universitetas
Vaizdas:Vienības nams 092011.jpg|Vienybės pastatas
Vaizdas:Rigas_street_2009_07_1.jpg|Pagrindinė centre pėsčiųjų gatvė (*Rīgas iela*)
Vaizdas:18. novembra iela, Daugavpils.jpg|Lapkričio 18-tosios gatvė
Vaizdas:Daugavpils_road_view1_LV.jpg|Daugpilio tramvajus
Vaizdas:Daugavpils_Multifunctional_Sports_Complex_(2).jpg|Daugpilio daugiafunkcinis sporto kompleksas
Vaizdas:Daugavpils_railway_station5_LV.JPG|Geležinkelio stotis
Vaizdas:Dzelzceļa_tilts_Daugavpilī.jpg|Geležinkelio tiltas per Dauguvą
Vaizdas:Daugavpils_Vienības_tilts.JPG|Vienybės tiltas


## Išnašos

## Nuorodos
* Oficiali svetainė (daugavpils.lv)
* Diunaburgo tvirtovė
* Daugpilis Vitebsko gubernijoje 
* Daugpilio žemėlapis (google maps)
* Orai Daugpilyje ir visoje Latvijoje (meteo.lv), Orai Daugpilyje (gismeteo.lv), *[[latvių kalba]]*
* Daugpilio nuotraukos (google.co.uk)